Den 23. februar får filmen "Klumpfisken" landsdækkende premiere i Hjørring Biocenter. Søren Balles film er optaget i foråret 2013 i og omkring Hirtshals, og det har været med til at placere premieren i netop Hjørring. Ved Danmarkspremieren deltager bl.a. instruktør Søren Balle, der oprindelig er fra Løgstør, manuskriptforfatter Lærke Sanderhoff, der er født og opvokset i Hjørring, producer Claudia Siesbye Halsted samt en række af skuespillerne fra "Klumpfisken" herunder Henrik Birch og Susanne Storm, der har hovedrollerne. Ved Danmarkspremieren deltager desuden en række af de lokale skuespillere, der har haft mindre biroller i "Klumpfisken". Filmen får premiere i biografer over hele landet fra torsdag den 6. marts.

Opsummering:
"Klumpfisken"får danmarkspremiere i Nordjylland, hvor filmen også er optaget.